钦定古今图书集成/明伦汇编/氏族典/第247卷 > 张君佐
## 钦定古今图书集成/明伦汇编/氏族典/第247卷 > 张君佐

按《元史张荣传》：“荣子奴婢。奴婢卒，子君佐袭佩虎符、
炮水手元帅，戍蔡州。至元十二年，从丞相阿术攻扬
州。是年冬，又从诸军破常州。十三年，升怀远大将军。
扬州平，以君佐为安庆府安抚司军民达鲁花赤。十
四年，贼寇黄州，行省命君佐率众复黄州，因以为黄
州达鲁花赤。十五年，加镇国上将军，仍炮水手元帅。”
十九年，命率新附汉军万人，修胶西闸坝，以通漕运。
二十一年，兼海道运粮事。是年，卒。